IN NOMINE SANCTE ET INDIVIDUE TRINITATIS. Notum sit omnibus presentibus et futuris, quodam tempore, Walterium de Jusseio, pro remedio peccatorum suorum adisse sanctum EGIDIUM et exinde, pro maxima devotione, prefati sancti reliquias detulisse, in quarum titulo et nomine in hac Sarmatiensi ęcclesia fecit fieri altare; et, ne de predictis reliquiis alicui esset dubietas, ad testimonium certę spei et bone credulitatis erga prefatas reliquias procuravit altare quod construxerat muneribus multis honorare et specialiter molendino, quod apud Bonam vallem de sursum habebat, dotare. Donavit etiam in dotalicio altaris usuarium silvę ad necessarios usus molendini et ad focum omnibus quandiu molerent convenientibus. Hoc vidit, laudavit et confirmavit Adilina, uxor ipsius Walterii. TESTES: Humbertus* et Tetbaldus*, fratres, et domini hujus villę. Ascherius, prior hujus ęcclesię. Brunardus. Bernuinus. Girardus* de Duisma. Oddo Rufus. Hugo* Esperum. Hugo Rufus. Raynerius prepositus. Gislerius. Vualterius de la Chalma. Alerius prepositus monachorum. Bernardus. Vuitbaldus. Winibaldus, filius ejus. Oldebertus, ministralis ipsius Walterii.